text: Sababootni odeeffannoon sobaa tokko bal’inaan akka faca’u taasisan maalfaadha?
text: #000003
text: Itoophiyaa Cheek guyyaa kaleessaa “odeeffannoon sobaa tokko bal’inaan akka tamsa’uuf/faca’uuf maaltu sababa ta’uu danda’a?” jechuun hordoftoota isaatiif gaafii dhiyeessee ture.
text: #000004
text: Qorannoo yaada ummataa kanaaf namootni 883 deebii kan laatan yemmuu ta’u deebiiwwan bifa filannoon dhiyaatan keessaa: qaamni odeeffannicha qoode beekamaa yoo ta’e yookiin hordoftoota baay’ee kan qabu yoo ta’e kan jedhu %14, odeeffannoon dhiyaate dhimmoota waqtaawoo irratti kan xiyyeeffate yemmuu ta’u kan jedhu %13, odeeffannichi kan arbeeffame fi miira namaa kan tuqu yemmuu ta’u kan jedhu %11, odeeffannichi suuraa fi viidiyoo gulaalameen (doctored) kan deeggarame yemmuu ta’u kan jedhu %5, odeeffannichi miidiyaa irratti yemmuu dhiyaatu kan jedhu %3 kan argatan yemmuu ta’u hundi deebii dha kan jedhu immoo hamma namoota deebii kennan keessaa %54n filatameera.
text: #000005
text: Namootni heddu akka eeranitti carraan dhimmootni olitti eeraman marti odeeffannoon sobaa bal’inaan akka faca’uu taasisuuf qaban olaanaadha.
text: #000006
text: Keessattuu tibba gaaga’amni siyaasaa yookiin hookkarri uumamutti fedhiin taateewwan uumaman beekuuf qabnu daran ni dabala. Fedhii beekuu keenya kana guutuuf immoo miidiyaalee hawaasaa, fuulawwan fi chaanaliiwwan ‘odeeffannoo irraa argachuu dandeenya’ jennee yaadnu ni mil’anna. Yeroo kanatti adamsitoota cuqaasaa (clickbaits) kunneen mataduree hawwataa barreessuun geessituuwwan (links) akka cuqaasnu barbaadaniif saaxilamuu dandeenya.
text: #000007
text: Adamsitootni cuqaasaa fuulawwan fi chaanaliiwwan miidiyaalee hawaasaa mataduree oduu hawwataa ta’e fi suuraa gulaalame fayyadamuun geessituu akka cuqaasnu ykn viidiyoo bannee akka ilaallu nu affeeranidha. Haa ta’u malee qabiyyeen isaanii mataduree oduu waliin kan wal hin simne, maddi odeeffannichaa kan hin eeramne fi odeeffannoon dhiyaates iddoowwan garagaraatii walitti kan qabamedha.
text: #000008
text: Adamsitootni cuqaasaa Itoophiyaa keessatti Yutuubii irratti baay’inaan kan mul’atan yemmuu ta’u, kaayyoon irra jireessa isaanii lakkoofsa hordoftootaa (subscribers) fi daawwatoota isaanii dabaluun maallaqa argachuu yemmuu ta’u kunneen biroo immoo kaayyoo siyaasa galmaan gahachuuf dhimma itti bahu.
text: #000009
text: Qabiyyeen adamsitoota cuqaasaan qoodaman baay’een isaanii maddi isaanii kan hin eeramne, kan arbeeffaman fi gartummaa ykn loogii kan ofkeessaa qaban ta’anii argamu. Kanaafis babal’achuu facaatii odeeffannoo sobaa fi dogongoraa keessatti gahee olaanaa qabu.
text: #000010
text: Kanaafis odeeffannoowwan chaanaliiwwan Yuutuubii fi marsariitiiwwan adamsitoota cuqaasaa ta’aniin qoodaman amanuu fi deebisnee qooduu keenyaan dura haalaan xiinxaluun barbaachisaadha.
text: #000011
text: ወቅታዊ መረጃዎችን ቀጥታ በኢሜልዎ ለማግኘት ይመዝገቡ
text: #000012
text: ያቀረቡትን የግል መረጃ በግላዊ መመሪያችን መሠረት እንጠብቃለን::
text: #000013
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
  Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
  Suuraan hiriira magaalaa Ambootti taasifame agarsiisa jechuun qoodamaa jiru dogongora
  Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000014
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
text: #000015
text: Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
text: #000016
text: Suuraan hiriira magaalaa Ambootti taasifame agarsiisa jechuun qoodamaa jiru dogongora
text: #000017
text: Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000018
text: በማኅበራዊ አውታረ መረቦቻችን ይከተሉን
text: #000019